ДУНЕЙМ ЩЫХЪЫБАРХЭР
Нобэ
♦Пионерием и махуэщ. 1922 гъэм СССР-м пионер зэгухьэныгъэр къыщызэрагъэпэщащ
♦Тэтэрстан Республикэм и Печатым и махуэщ
♦Тыркум щагъэлъапIэ щIалэгъуалэмрэ спортымрэ я махуэр
♦Къыргъызым щагъэлъапIэ Анэм и махуэр.
♦1649 гъэм Инджылызыр Республикэ хъуащ.
♦1712 гъэм Пётр Езанэм и унафэкIэ Урысейм и къалащхьэу Москва и пIэкIэ Санкт-Петербург ягъэуващ.
♦1728 гъэм Пётр ЕтIуанэм унафэ къыдигъэкIащ Урысейм и къалащхьэр Санкт-Петербург къихыжауэ Москва къэхьыжыным теухуауэ.
♦1802 гъэм Франджым и пащтыхь Наполеон и жэрдэмкIэ къэралым и дамыгъэ нэхъ лъапIэ дыдэр - ПщIэ лъагэ зиIэ легионым и орденыр - къащтащ. Хэку зауэшхуэм и лъэхъэнэм къигъэлъэгъуа зэфIэкI къызэрымыкIуэм папщIэ ар къыхуагъэфэщат ди лъэпкъэгъу бзылъхугъэ хахуэ Хьэгъундокъуэ Елмэсхъан.
♦1906 гъэм къыдэкIащ «Урысей империем и къэрал закон нэхъыщхьэхэр».
♦1922 гъэм СССР-м пионер зэгухьэныгъэр къыщызэрагъэпэщащ. Комсомолым и урысейпсо конференцым а махуэм къыщащтауэ щытащ «Пионер отрядхэр дэнэ щIыпIи къыщызэгъэпэщыным теухуауэ» унафэр.
♦1943 гъэм СССР-м ЗыхъумэжыныгъэмкIэ и къэрал комитетым Бахъсэн ГЭС-р зэфIэгъэувэжыным теухуа унафэ къищтащ.
♦1985 гъэм Налшык къыщызэIуахащ Сабий творчествэм и унэр.
♦1989 гъэм накъыгъэм и 19 - 21-хэм къэралым щыяпэу Москва щекIуэкIащ «СССР-м щынэхъ дахэ пщащэ-89» зэпеуэр.
♦1991 гъэм Налшык къыщызэIуахащ Къэбэрдей лъэпкъым и япэ Конгрессыр. Абы и япэ президенту хахащ Къалмыкъ Юрий Хьэмзэт и къуэр.
♦1881 гъэм къалъхуащ Тырку Республикэм и япэ президенту щыта Ататюрк Кемаль.
♦1890 гъэм къалъхуащ Вьетнамым и унафэщIу илъэс 18-кIэ щыта Хо Ши Мин.
♦1932 гъэм къалъхуащ совет актрисэ, РСФСР-м и цIыхубэ артисткэ Булгаковэ Майе.
♦1946 гъэм къалъхуащ Италием щыщ актёр, кинорежиссёр цIэрыIуэ Плачидэ Микеле.
♦1952 гъэм къалъхуащ КъБКъУ-р къэзыуха, Хьэрып къэралхэм я лигэм и секретарь нэхъыщхьэм и чэнджэщэгъу, Иорданием щэнхабзэмкIэ и министру щыта Нэгуэр Нанси.
♦1956 гъэм къалъхуащ къэрал къулыкъущIэ, Санкт-Петербург къалэм и губернатор Беглов Александр.
♦1958 гъэм къалъхуащ адыгэ бзэщIэныгъэлI, профессор, ЩIДАА-м и член-корреспондент, КъШР-м щIэныгъэмкIэ щIыхь зиIэ и лэжьакIуэ Иуан Зэуал.
♦1966 гъэм къалъхуащ «Спартак-Налшык» топджэгу гупым и тренер нэхъыщхьэу щыта, КъБР-м физкультурэмрэ спортымкIэ щIыхь зиIэ и лэжьакIуэ Биджий Хьэсэнбий и ныбжьыр илъэс 55-рэ ирокъу.
♦1977 гъэм къалъхуащ Уругвайм щыщ актрисэ, уэрэджыIакIуэ цIэрыIуэ Орейрэ Наталье.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 - 22-рэ, жэщым градус 11 - 13 щыхъунущ.
Лъэпкъ Iущыгъэ:
Ауан ящI ауаныщI кIуащ.
Зыгъэхьэзырар ЖЬЭКIЭМЫХЪУ Маринэщ.
